stanford-oval/wikipedia huggingface dataset:
กรมวิทยาศาสตร์และเทคโนโลยีกลาโหม
การแบ่งส่วนราชการและหน้าที่

กรมวิทยาศาสตร์และเทคโนโลยีกลาโหม แบ่งส่วนราชการออกเป็น
สำนักนโยบายวิทยาศาสตร์และเทคโนโลยีป้องกันประเทศ มีหน้าที่ พิจารณา เสนอความเห็น วางแผน อำนวยการ และประสานงานทั้งภายในและภายนอกประเทศ เกี่ยวกับนโยบาย แผน ระยะกลางและระยะยาว และการพัฒนาระบบงาน ด้านวิทยาศาสตร์และเทคโนโลยีป้องกันประเทศของกระทรวงกลาโหม นโยบายและแผนงานด้านการมาตรฐานยุทโธปกรณ์ รวมทั้งการมาตรฐานทางทหารอื่น ๆ ตลอดจนจัดทำฐานข้อมูลและเทคโนโลยีสารสนเทศด้านวิทยาศาสตร์และเทคโนโลยีป้องกันประเทศ มีผู้อำนวยการ สำนักนโยบายวิทยาศาสตร์และเทคโนโลยีป้องกันประเทศ เป็นผู้บังคับบัญชารับผิดชอบ
กองแผนและงบประมาณโครงการ มีหน้าที่ พิจารณา เสนอความเห็น วางแผน อำนวยการ ประสานงาน กำกับการ และดำเนินงาน เกี่ยวกับแผนระยะสั้น ในการพัฒนาวิทยาศาสตร์และเทคโนโลยีป้องกันประเทศ โดยเฉพาะการวิจัยและพัฒนาทางทหาร และการพัฒนาโครงสร้างพื้นฐานด้านวิทยาศาสตร์และเทคโนโลยีป้องกันประเทศ การพิจารณาคำขอโครงการ การขออนุมัติโครงการและงบประมาณ การขออนุมัติ เปลี่ยนแปลงโครงการ ดำเนินการรวบรวม จัดทำ บริหาร และตรวจสอบงบประมาณเกี่ยวกับโครงการวิจัยและพัฒนาการทหารของกระทรวงกลาโหม รวมทั้งโครงการอื่น ๆ ที่เกี่ยวข้องกับการพัฒนาวิทยาศาสตร์และเทคโนโลยีป้องกันประเทศของกระทรวงกลาโหม และปฏิบัติงานอื่นตามที่ได้รับมอบหมาย มีผู้อำนวยการกองแผนและงบประมาณโครงการ เป็นผู้บังคับบัญชารับผิดชอบ
กองวิเคราะห์และประเมินผลโครงการ มีหน้าที่ รวบรวมข้อมูล ศึกษา ติดตาม วิเคราะห์ ประเมินผลและพิจารณาให้ข้อเสนอแนะการดำเนินโครงการวิจัยและพัฒนาการทหาร รวมทั้งโครงการอื่น ๆ ที่เกี่ยวข้องกับการพัฒนาวิทยาศาสตร์และเทคโนโลยีป้องกันประเทศ ในระหว่างดำเนินโครงการจนสิ้นสุดโครงการ ให้เป็นไปตามหลักเกณฑ์ วัตถุประสงค์ และเป้าหมายของโครงการ ตลอดจนพิจารณาให้ข้อเสนอแนะการปิดโครงการ การขยายผลโครงการ และปฏิบัติงานอื่นตามที่ได้รับมอบหมาย มีผู้อำนวยการกองวิเคราะห์และประเมินผลโครงการ เป็นผู้บังคับบัญชารับผิดชอบ
กองส่งเสริมการพัฒนาวิทยาศาสตร์และเทคโนโลยี มีหน้าที่ พิจารณา วางแผน เสนอแนะ ประสานงาน กำกับการ และดำเนินการเกี่ยวกับการส่งเสริมสนับสนุนการพัฒนาวิทยาศาสตร์และเทคโนโลยีป้องกัน ประเทศ ดำเนินการด้านการศึกษา การฝึกอบรมกำลังพลด้านการวิจัย การบำรุงขวัญนักวิจัย รางวัลนักวิจัย การเผยแพร่และประชาสัมพันธ์ การบริหารจัดการความรู้ การทรัพย์สินทางปัญญา การส่งเสริมให้มีการนำผลงานวิจัยไปสู่การใช้งาน หรือการจัดหา หรือเชิงพาณิชย์ การจัดทำและดำเนินงานเกี่ยวกับแผนระยะสั้น ในการพัฒนากำลังพล และการถ่ายทอดองค์ความรู้ด้านวิทยาศาสตร์และเทคโนโลยีป้องกันประเทศ ตลอดจนปฏิบัติงานอื่นตามที่ได้รับมอบหมาย มีผู้อำนวยการกองส่งเสริมการพัฒนาวิทยาศาสตร์และเทคโนโลยี เป็นผู้บังคับบัญชารับผิดชอบ
กองกลาง มีหน้าที่ พิจารณา เสนอความเห็น วางแผน อำนวยการ ประสานงาน กำกับการ และดำเนินการเกี่ยวกับการธุรการ การสารบรรณ การกำลังพล การสวัสดิการ การรักษาความปลอดภัย การบริการ การพัสดุ และการขนส่ง ของกรมวิทยาศาสตร์และเทคโนโลยีกลาโหม รวมทั้งเรื่องต่าง ๆ ทางด้านธุรการ ที่มิได้เป็นหน้าที่ของกองใด กองหนึ่งโดยเฉพาะ มีผู้อำนวยการกองกลาง เป็นผู้บังคับบัญชารับผิดชอบ
สำนักงานการเงิน มีหน้าที่เกี่ยวกับการบริหารการเงินราชการและเงินอุดหนุนทั่วไป ของ กรมวิทยาศาสตร์และเทคโนโลยีกลาโหม ให้เป็นไปตามระเบียบแบบแผนของทางราชการและปฏิบัติงาน อื่น ตามที่ได้รับมอบหมาย มีหัวหน้านายทหารการเงิน เป็นผู้บังคับบัญชารับผิดชอบ
ศูนย์วิจัยและพัฒนาการทหาร (อัตราแยกต่างหาก)
แหล่งข้อมูลอื่น

http://www.dstd.mi.th
กระจุกดาวเป็ดป่า

| กระจุกดาวเป็ดป่า (เอ็ม 11) |
| --- | --- |
กระจุกดาวเป็ดป่า (M11-NGC 6705)
ข้อมูลสังเกตการณ์ (ต้นยุคอ้างอิง J2000.0)
กลุ่มดาว: กลุ่มดาวโล่
ไรต์แอสเซนชัน: 18h 51.1m
เดคลิเนชัน: −06° 16'
ระยะห่าง: 6,200 ly (1,900 pc)
ความส่องสว่างปรากฏ (V): 6.3
ขนาดปรากฏ (V): 14.0'
ชื่ออื่น: Messier 11, NGC 6705
ดูเพิ่ม: กระจุกดาวเปิด, รายชื่อกระจุกดาวเปิด
กระจุกดาวเป็ดป่า (รู้จักกันดีในชื่อ เมซีเย 11 หรือ เอ็ม 11 หรือ เอ็นจีซี 6705, อังกฤษ: Wild Duck Cluster; Messier 11; NGC 6705) เป็นกระจุกดาวเปิดในกลุ่มดาวโล่ ห่างจากศูนย์กลางของดาราจักรทางช้างเผือกประมาณ 22,000 ปีแสง ก็อทฟรีท เคียร์ช ค้นพบกระจุกดาวนี้ใน พ.ศ. 2224
กระจุกดาวเป็ดป่าเป็นหนึ่งในกระจุกดาวเปิดที่ใหญ่ที่สุดและได้รับการศึกษาค้นคว้ามากที่สุด มีอายุประมาณ 316 ล้านปี ดาวสว่างที่สุดที่เป็นสมาชิกของกระจุกดาวนี้มีความสว่างขนาด 8
ที่มาของชื่อ

ชื่อของกระจุกดาว "Wild Duck" (เป็ดป่า) มาจากดาวฤกษ์ที่สว่างมากในกลุ่มดาวเรียงตัวกันคล้ายการบินของฝูงเป็ดป่า ซึ่งฝูงเป็ดป่าจะบินกันเป็นรูปตัววี "V"
กระจุกดาวผีเสื้อ

| กระจุกดาวผีเสื้อ |
| --- | --- |

ข้อมูลสังเกตการณ์ (ต้นยุคอ้างอิง J2000.0)
กลุ่มดาว: กลุ่มดาวแมงป่อง
ไรต์แอสเซนชัน: 17h 40.1m
เดคลิเนชัน: −32° 13'
ระยะห่าง: 1.6 kly (491 Pc)
ความส่องสว่างปรากฏ (V): 4.2
ขนาดปรากฏ (V): 25'
ชื่ออื่น: Messier 6, NGC 6405, Collinder 341, Melotte 178, Lund 769, OCL 1030, ESO 455-SC030
ดูเพิ่ม: กระจุกดาวเปิด, รายชื่อกระจุกดาวเปิด
กระจุกดาวผีเสื้อ (อังกฤษ: Butterfly Cluster) มีชื่ออย่างอื่นว่า เมซีเย 6 หรือ เอ็ม6, และ เอ็นจีซี 6405 เป็นกระจุกดาวเปิดของดาวฤกษ์ที่ตั้งอยู่ในกลุ่มดาวแมงป่อง ได้ชื่อมาจากความคล้ายคลึงกับรูปร่างผีเสื้อ
กระจุกดาวผีเสื้ออยู่ห่างจากโลกประมาณ 1,601 ปีแสง[ต้องการอ้างอิง] นักดาราศาสตร์คนแรกที่บันทึกถึงกระจุกดาวผีเสื้อคือ โจวันนี บัตติสตา โอดีเยร์นา ใน ค.ศ. 1654 แต่โรเบิร์ต เบิร์นแฮม จูเนียร์ ได้เสนอว่าทอเลมี นักดาราศาสตร์ในศตวรรษที่ 1 อาจจะได้เห็นด้วยตาเปล่า ในขณะที่สังเกตกระจุกทอเลมี (เอ็ม7) ของเพื่อนบ้าน ต่อมาชาร์ล เมซีเย ได้จัดอยู่ในหมวดหมู่กระจุกในชื่อ เอ็ม6 ใน ค.ศ. 1764
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Messier 6
Messier 6, SEDS Messier pages
The Butterfly Cluster บน WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images
| ด ค กวัตถุท้องฟ้าของเมซีเย |
| --- | --- | --- |
| รายชื่อ |  M1  M2  M3  M4  M5  M6  M7  M8  M9  M10  M11  M12  M13  M14  M15  M16  M17  M18  M19  M20  M21  M22  M23  M24  M25  M26  M27  M28  M29  M30  M31  M32  M33  M34  M35  M36  M37  M38  M39  M40  M41  M42  M43  M44  M45  M46  M47  M48  M49  M50  M51  M52  M53  M54  M55  M56  M57  M58  M59  M60  M61  M62  M63  M64  M65  M66  M67  M68  M69  M70  M71  M72  M73  M74  M75  M76  M77  M78  M79  M80  M81  M82  M83  M84  M85  M86  M87  M88  M89  M90  M91  M92  M93  M94  M95  M96  M97  M98  M99  M100  M101  M102  M103  M104  M105  M106  M107  M108  M109  M110  |  |
| ดูเพิ่ม |  สารบัญแฟ้มทั่วไปของเนบิวลาและกระจุกดาว  วัตถุท้องฟ้าของเมซีเย  สารบัญแฟ้มดัชนี  สารบัญแฟ้มทั่วไปใหม่  สาร์บัญแฟ้มเฮอร์เชล 400  สารบัญแฟ้มคอลด์เวลล์  |  |
  หมวดหมู่   คอมมอนส์   สถานีย่อย 
พิกัด:  17h 40.1m 00s, +32° 13′ 00″
กรมส่งกำลังบำรุงทหารบก

| กรมส่งกำลังบำรุงทหารบก |
| --- | --- |
กรมส่งกำลังบำรุงทหารบก
ประเทศ:  ไทย
บทบาท: การส่งกำลังบำรุงทางทหาร
กองบัญชาการ: กองบัญชาการกองทัพบก ถนนราชดำเนินนอก แขวงบางขุนพรหม เขตพระนคร กรุงเทพมหานคร
คำขวัญ: ถูกต้อง ตรงความต้องการ งานสุจริต คิดรอบคอบ ส่งมอบทันเวลา
สัญลักษณ์นำโชค: พระสีห์พ่าห์ทรงศร ประทับยืนบนสิงห์เหนือเมฆ
วันสถาปนา: 6 สิงหาคม พ.ศ. 2495; 72 ปีก่อน (2495-08-06)
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
เจ้ากรมส่งกำลังบำรุงทหารบก: พลโท ชาครีย์  ภัทรพงศ์กุล
ผบ. สำคัญ: พลเอก​ ชัยมนตรี​ โพธิ์​ทอง​
กรมส่งกำลังบำรุงทหารบก (อักษรย่อ: กบ.ทบ.; อังกฤษ: Directorate of Logistics) เป็นกรมฝ่ายเสนาธิการซึ่งรับผิดชอบด้านการส่งกำลังบำรุงทางทหารแห่งกองทัพบกไทย โดยมีเจ้ากรมส่งกำลังบำรุงทหารบก คนปัจจุบัน คือ พลโท ชาครีย์ ภัทรพงศ์กุล รองเจ้ากรมส่งกำลังบำรุงทหารบก คนปัจจุบัน ได้แก่ พลตรี กรัณย์ สถิตยุทธการ
ผลงานสำคัญ

ในปี พ.ศ. 2557 ทางเจ้ากรมส่งกำลังบำรุงทหารบก ได้รับมอบหมายหน้าที่จำหน่ายสิ่งอุปกรณ์ที่ใช้มานานจนล้าสมัย ไม่สามารถซ่อมแซม หรือเสื่อมสภาพจนไม่สามารถใช้การได้ ซึ่งรวมถึงอาหาร, เครื่องแต่งกาย, เชื้อเพลิง, สัตว์, ยานพาหนะ, อาวุธ, กระสุน, วัตถุระเบิด, เครื่องจักรกล และเครื่องมือต่าง ๆ ตามระเบียบกองทัพบก
กระทั่งช่วงปี พ.ศ. 2561 กรมส่งกำลังบำรุงทหารบกได้มีผลงานจัดหายุทโธปกรณ์สำคัญ ได้แก่ การจัดหาปืนเล็กยาว เอเค 104 จากประเทศรัสเซีย, ปืนกลเบา ไอดับเบิลยูไอ เนเกฟ จากประเทศอิสราเอล, เฮลิคอปเตอร์ลำเลียง มี-17 จำนวน 2 ลำ จากประเทศรัสเซีย, เครื่องบินลำเลียง เออัดส์ กาซา เซ-295 จำนวน 1 ลำ จากประเทศสเปน และปืนต่อสู้อากาศยานระยะปานกลาง–ไกล เวแอล-ไมกา จำนวน 1 ระบบ จากประเทศฝรั่งเศส รวมถึงเสริมสร้างความสัมพันธ์ระหว่างประเทศ ด้วยการประชุมแลกเปลี่ยนความรู้ด้านการส่งกำลังบำรุงทางทหาร จากกองทัพบกสหรัฐ ณ รัฐวอชิงตัน สหรัฐ
สิ่งสืบทอด

กรมส่งกำลังบำรุงทหารบก เป็นเจ้าของโครงการติดตั้งหินอ่อนรอบแท่นพระบรมรูป 7 รัชกาล ณ อุทยานราชภักดิ์ ประจำปีงบประมาณ 2558 โดยการกำหนดราคากลางเป็นไปตามระเบียบและเงื่อนไขที่กรมบัญชีกลางกำหนด
รายนามเจ้ากรมส่งกำลังบำรุงทหารบก

พลตรี สุรจิต จารุเศรนี (8 กันยายน พ.ศ. 2495 – 7 กรกฎาคม พ.ศ. 2497)
พลตรี จิตติ นาวีเสถียร (8 กรกฎาคม พ.ศ. 2497 – 29 ธันวาคม พ.ศ. 2500)
พลตรี สุรกิจ มัยลาภ (30 ธันวาคม พ.ศ. 2500 – 30 กันยายน พ.ศ. 2504)
พลตรี เสริม ณ นคร (1 ตุลาคม พ.ศ. 2504 – 30 กันยายน พ.ศ. 2509)
พลตรี สิทธิ จิรโรจน์ (1 ตุลาคม พ.ศ. 2509 – 30 กันยายน พ.ศ. 2511)
พลตรี ประลอง วีระปรีย (1 ตุลาคม พ.ศ. 2511 – 30 กันยายน พ.ศ. 2515)
พลตรี เฉลิม โพธิพรรค (1 ตุลาคม พ.ศ. 2515 – 30 กันยายน พ.ศ. 2518)
พลตรี อุดม ติตถะสิริ (20 ตุลาคม พ.ศ. 2518 – 2 กรกฎาคม พ.ศ. 2522)
พลตรี วิจิตร จิตตเสวี (3 ตุลาคม พ.ศ. 2522 – 30 กันยายน พ.ศ. 2524)
พลตรี วิชิต วิชิตสงคราม (1 ตุลาคม พ.ศ. 2524 – 30 กันยายน พ.ศ. 2527)
พลตรี ชัชชม กันหลง (1 ตุลาคม พ.ศ. 2527 – 30 กันยายน พ.ศ. 2531)
พลตรี ชินศักดิ์ ร่วมทอง (1 ตุลาคม พ.ศ. 2531 – 1 ตุลาคม พ.ศ. 2534)
พลตรี ประพิณ ล้อมสมบูรณ์ (1 ตุลาคม พ.ศ. 2534 – 24 กรกฎาคม พ.ศ. 2536)
พลตรี พัฑฒะนะ พุธานานนท์ (1 ตุลาคม พ.ศ. 2536 – 30 กันยายน พ.ศ. 2537)
พลตรี พิภพ อินทราวุธ (1 ตุลาคม พ.ศ. 2537 – 30 กันยายน พ.ศ. 2538)
พลตรี อนันต์ อมรัชกุล (1 ตุลาคม พ.ศ. 2538 – 3 ตุลาคม พ.ศ. 2539)
พลตรี นคร จินดาวัฒนะ (3 ตุลาคม พ.ศ. 2539 – 1 ตุลาคม พ.ศ. 2543)
พลตรี โสภณ ศีลพิพัฒน์ (1 ตุลาคม พ.ศ. 2543 – 1 ตุลาคม พ.ศ. 2546)
พลตรี บดินทร์ ลักษมีวาสิน (1 ตุลาคม พ.ศ. 2546 – 31 มีนาคม พ.ศ. 2550)
พลตรี ชวลิต ศรีศิลปนันทน์ (1 เมษายน พ.ศ. 2550 – 30 กันยายน พ.ศ. 2552)
พลตรี ศุภกร สงวนชาติศรไกร (1 ตุลาคม พ.ศ. 2552 – 31 มีนาคม พ.ศ. 2556)
พลตรี สมชาย ยังพิทักษ์ (1 เมษายน พ.ศ. 2556 – 30 กันยายน พ.ศ. 2557)
พลโท สมชาย ยังพิทักษ์ (1 ตุลาคม พ.ศ. 2557 – 30 กันยายน พ.ศ. 2558)
พลโท ธนเดช เหลืองทองคำ (1 ตุลาคม พ.ศ. 2558 – 30 กันยายน พ.ศ. 2560)
พลโท รุจน์ อ่อนน้อมพันธุ์ (1 ตุลาคม พ.ศ. 2560 – 30 กันยายน พ.ศ. 2561)
พลโท ชัยมนตรี โพธิ์ทอง (1 ตุลาคม พ.ศ. 2561 – 31​ มีนาคม​ พ.ศ.​ 2564)
พลโท​ ภูวนารถ​ ชมพูบุตร​ (1 เมษายน​ พ.ศ.​ 2564​ –​ 30 กันยายน พ.ศ. 2565)​
พลโท​ เทวมิตร พลภักดี  (1 เมษายน​ พ.ศ.​ 2565 - 30 กันยายน พ.ศ. 2566)
พลโท​ อภิชัย บุญช่วยเหลือ  (1 ตุลาคม พ.ศ. 2566 - 30 กันยายน พ.ศ. 2567)
พลโท​ ชาครีย์  ภัทรพงศ์กุล  (1 ตุลาคม พ.ศ. 2567 - ปัจจุบัน)
ยศทหารเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
แหล่งข้อมูลอื่น

กรมส่งกำลังบำรุงทหารบก ที่เฟซบุ๊ก
เว็บไซต์ทางการ
กระดาษพระคัมภีร์

หนังสือของบิบลิยอเตกเดอลาเปลยาด (Bibliothèque de la Pléiade) ด้วยกระดาษพระคัมภีร์ที่บาง ช่วยให้หนังสือที่มีหน้ากระดาษจำนวนมากยังคงมีขนาดกะทัดรัด
กระดาษพระคัมภีร์ (อังกฤษ: Bible paper) หรือบ้างเรียกว่า กระดาษสกริตตา (อังกฤษ: scritta paper) เป็นกระดาษเกรดบางที่ใช้ในการพิมพ์หนังสือที่มีหน้าจำนวนมาก เช่นพจนานุกรม ในทางเทคนิค กระดาษพระคัมภีร์เป็นกระดาษไม่เคลือบประเภทหนึ่ง เกรดกระดาษนี้มักประกอบด้วยเส้นใยฝ้ายหรือลินินเพื่อเพิ่มความแข็งแรง
กระดาษพระคัมภีร์มักใช้ในการทำเล่มคัมภีร์ สารานุกรม และพจนานุกรม และหนังสือนิยายบางเล่ม เช่นหนังสือที่จัดพิมพ์โดย บิบลิยอเตกเดอลาเปลยาด (Bibliothèque de la Pléiade) และกวีนิพนธ์นอร์ตันแห่งวรรณกรรมอังกฤษ (Norton Anthology of English Literature) ก็เป็นที่รู้จักจากการใช้กระดาษพระคัมภีร์
กระจ้อน

| กระจ้อน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Sciuridae
วงศ์ย่อย:: Callosciurinae
สกุล:: Menetes Thomas, 1908
สปีชีส์:: M.  berdmorei
ชื่อทวินาม
Menetes berdmorei Blyth, 1849

กระจ้อน หรือ กระรอกดินข้างลาย (อังกฤษ: Indochinese ground squirrel, Berdmore's ground squirrel; ชื่อวิทยาศาสตร์: Menetes berdmorei) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์ฟันแทะ เป็นกระรอกขนาดเล็กชนิดหนึ่ง พบเห็นได้ทั่วไปในทุกภาคของประเทศไทย และทุกสภาพภูมิอากาศ แม้แต่ในสวนใจกลางเมือง ไม่ชอบอยู่อาศัยในป่าดิบทึบ ชอบหากินอยู่ตามพื้นดิน มีลำตัวสีน้ำตาลมีแถบสีดำสลับสีอ่อนอยู่ด้านข้างลำตัว จัดเป็นกระรอกดินชนิดหนึ่ง
เป็นสิ่งมีชีวิตเพียงชนิดเดียวที่อยู่ในสกุล Menetes พบได้ทั่วไปในภูมิภาคเอเชียตะวันออกเฉียงใต้ มีความยาวเต็มที่รวมหาง ประมาณ 15-20 เซนติเมตร นิยมเลี้ยงเป็นสัตว์เลี้ยง
แหล่งข้อมูลอื่น

ข้อมูลที่เกี่ยวข้องกับ Menetes berdmorei ที่วิกิสปีชีส์
กรรณะ สุริยบุตร

| Suryaputra Karn |
| --- | --- |
ประเภท: เทวตำนาน   ดราม่า
สร้างโดย: สิทธัตถะ กุมาร เทวรี
เค้าโครงจาก: มหาภารตะ โดยมีศูนย์กลางอยู่ที่ กรรณะ
เขียนโดย: มิเฮอร์ ภูตะ รติกา อนันต์   วิโนต ชาร์มา   อุตกาซ เนทานี
กำกับโดย: กามัล มังกะ   โคตมะ นากราต   สวาปนี มหาลิง   สุมิต ทากัวร์   สุนิล ธรรมาธิการี กัวพรีท รานา   คิราน กอเด
ผู้กำกับศิลป์: อานิช เอ็น สุรานา
แสดงนำ: เกาตม โรด
ผู้ประพันธ์ดนตรีแก่นเรื่อง: เลลิน นันที
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 307
การผลิต
ผู้อำนวยการสร้าง: สัทธัตถะ กุมาร เทวรี   กายาตรี กิล เทวรี   ราหุล กุมาร เทวรี
สถานที่ถ่ายทำ: มุมไบ, รัฐมหาราษฏระ, อินเดีย
กล้อง: Multi-camera
ความยาวตอน: ประมาณ 24 นาที
บริษัทผู้ผลิต: Swastik Pictures
ออกอากาศ
เครือข่าย: Sony Entertainment Television
ออกอากาศ: 29 มิถุนายน ค.ศ. 2015 (2015-06-29) – 7 สิงหาคม ค.ศ. 2016 (2016-08-07)
กรรณะ สุริยบุตร (อังกฤษ: Suriyaputra Karn) เป็นละครโทรทัศน์อินเดียแนวเทวตำนาน 29 มิถุนายน 2015 Sony Entertainment Television (India) และ Sony Entertainment Television Asia ออกอากาศทุกคืนวันจันทร์ - ศุกร์ เวลา 20:30 น. สร้างโดย สิทธัตถ์ กุมาร เทวรี ของ Swastik Pictures ละครโทรทัศน์เรื่องนี้เล่าเรื่องราวชีวิตของ กรรณะ นักแม่นธนูฝีมือดี และตัวละครเอกใน มหาภารตะ นำแสดงโดย เกาตม โรด (รับบทวัยผู้ใหญ่), วิเชษ บันซาล (วัยเด็ก) และบาซาน ภัทท์ (วัยรุ่น) แสดงนำในเรื่องนี้
เนื้อเรื่องย่อ

เรื่องราวของกรรณะ หนึ่งในตัวละครหลักและนายธนูฝีมือเยี่ยมจากเรื่อง มหาภารตะ เป็นการเล่าเรื่องของมหาภารตะผ่านมุมมองของกรรณะ และเป็นการเดินทางของเขาในการเป็นนับรบและบุคคลผู้ยิ่งใหญ่ กรรณะเป็นกษัตริย์แห่งแคว้นอังคะ เขาได้รับความชื่นชมจากพระกฤษณะและภีษมะว่า มีฝีมือการต่อสู้ที่เก่งกาจ และเป็นคนเดียวที่สามารถเอาชนะอรชุนในศึกสงครามได้ จากเรื่อง มหาภารตะ กรรณะเป็นนักรบคนเดียวในยุคนั้นที่สามารถเอาชนะกษัตริย์ได้ทั่วทุกมุมโลก กรรณะมีพลังเท่ากับนักรบแห่งมาราธาถึงสองคนรวมกัน
นักแสดง > นักแสดงนำ

เกาตม โรด รับบท กรรณะ
บาซานต์ ภัตต์ รับบท กรรณะ (วัยรุ่น)
วิเชษ บันซาล รับบท กรรณะ (วัยเด็ก)
ฟาร์นาซ เชตตี้ รับบท วรุชาลี
ริชา เมห์ตา รับบท วรุชาลี (วัยเด็ก)
มลิกา จูนจา รับบท สุเรขา
พังกุรี อวัสที รับบท เทราปตี
คานัน มัลโหทรา รับบท ยุธิษฐิระ
คีตาน คารันเด รับบท ภีมะ
นาวี พังกู รับบท อรชุน
ภูนีต กาปูร์ รับบท นกุล
สุชิต วี. ซิงห์ รับบท สหเทพ
ชาลีน พานอต รับบท ทุรโยธน์
ยาซ รเชนทรา กาเรีย รับบท  ธุรโยธน์ (วัยเด็ก)
เสารภ ปันเดย์ รับบท พระกฤษณะ
นักแสดง > นักแสดงสมทบ

ปรียา ปาติจา รับบท พระนางกุนตี
เมาลี กังกุลี รับบท ราธา
อนันต์ สุริยวังสี รับบท อธิราช
นาเวด อัสลัม รับบท ภีษมะ
พารัส ทูเกราว์ รับบท ท้าวธฤตราษฎร์
สมรีติ สังหา วันตา รับบท พระนางคานธารี
อชัย ชัยราม รับบท ศกุนิ
นิเม บาลี รับบท โทรณาจารย์
กมาลจีต รานา รับบท ทุหสาสัน
ชัย ทักการ์ รับบท ทุหสาสัน (วัยเด็ก)
อนุช ชาร์มา รับบท วิทูร
สุเรนทรา ปาล รับบท ปรศุราม
ติเนศ เมห์ตา รับบท ชัยตราทัต
ราช เปรมิ รับบท ท้าวทรุปัท
ปายาล โรหัตกี as ศิขัณฑิณี/ศิขัณฑิณ
วิกรัมจีต เวิร์ก รับบท ท้าวชยสันต์
เมกัน จาทัพ รับบท อภิมันยุ
อลิซ สาราสวัต รับบท พระนางอุตระ
มัลเฮอร์ ปันทยา รับบท พระพลราม
วิกกี้ พัตรา/อกัส ชาร์มา รับบท ธฤษฏะทยุมัน
ซาชิน เวอร์มา รับบท พระอินทร์
เกาสิค จักรวอร์ตี้ รับบท ท้าวศัลยะ
ริชา มุกเฮอร์จี รับบม ลักษมานา
อทิตยา คาพาเดีย รับบท โชน
อูแซร์ บาซาร์ รับบท โชน (วัยเด็ก)
ทายา ซังการ์ ปันเดย์ รับบท พระเสาร์
สันทีป รโชรา รับบท พระอาทิตย์
ริวา บับเบอร์ รับบท ปรียัมวาดา
สุภี อหุชา รับบท ภาณุมาติ
อนิรุท เทพ รับบท ศิศุปาล
ทาราเกต เจาหาน รับบท พระวิษณุกรรม
โซเฮป ซิดดิคุย รับบท คิชากะ
ชะเรส กุมาร รับบท สัมภะ
อยุช ชาห์ รับบท สัมภะ (วัยเด็ก)
อทิติ โกวิตรีการ์ รับบท พระแม่คงคา
จัสวินเดอร์ การ์ดเนอร์ รับบท สุเทศนา
เทปินา ชัตเตอร์จี รับบท อุรวาชิ
อัคบาร์ อลี รับบท ฆโฏต์กัจ
แหล่งข้อมูลอื่น

กรรณะ สุริยบุตร ที่อินเทอร์เน็ตมูวีเดตาเบส
กรมการขนส่งทหารเรือ

| กรมการขนส่งทหารเรือ |
| --- | --- |
กรมการขนส่งทหารเรือ
ประเทศ:  ไทย
บทบาท: ดำเนินการเกี่ยวกับการขนส่ง  • อำนวยการ  • ประสานงาน  • แนะนำ  • กำกับการ ซ่อมบำรุงยานพาหนะสายขนส่ง ส่งกำลังพัสดุสายขนส่ง วิจัยและพัฒนาการขนส่ง ให้การฝึกและศึกษาวิชาการขนส่ง
กองบัญชาการ: กองบังคับการ กรมการขนส่งทหารเรือ เขตบางกอกน้อย กรุงเทพมหานคร
วันสถาปนา: 3 มีนาคม พ.ศ. 2446; 121 ปีก่อน (2446-03-03)
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
เจ้ากรมการขนส่งทหารเรือ: พลเรือตรี จรัสเกียรติ ไชยพันธุ์
ผบ. สำคัญ: หลวงพลพิฆาฎ (แว ไวณุนาวิน) พลเรือตรี อัศวิน หิญชีระนันทน์ พลเรือตรี ชัชรินทร์ ชูศรี พลเรือตรี อภิวัฒน์ ศรีวรรธนะ พลเรือตรี อภิชัย อมาตยกุล พลเรือตรี สมประสงค์ นิลสมัย พลเรือตรี ทิวา ดาราเมือง พลเรือตรี สุชา เคี่ยมทองคำ พลเรือตรี เดชดล ภู่สาระ พลเรือตรี จงกล มีสวัสดิ์
กรมการขนส่งทหารเรือ (อังกฤษ: Naval Transportation Department; อักษรย่อ: ขส.ทร.) เป็นหน่วยงานราชการของกองทัพเรือไทย ที่ดำเนินการเกี่ยวกับการขนส่ง ซึ่งมีเจ้ากรมการขนส่งทหารเรือคนปัจจุบันคือพลเรือตรี สมบัติ จูถนอม​รองเจ้ากรมได้แก่ นาวาเอก สามารถ โปษะกฤษณะ​
นอกจากนี้ กรมการขนส่งทหารเรือ ได้เป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ

กรมการขนส่งทหารเรือ เป็นหน่วยงานที่มีประวัติอันยาวนาน โดยถือกำเนิดเมื่อวันที่ 3 มีนาคม พ.ศ. 2446 ภายใต้ชื่อ "กองพาหนะ" ที่ขึ้นตรงต่อกรมบัญชาการทหารขึ้นบก ในสมัยที่กองทัพเรือไทยเป็นกรมทหารเรือ โดยมีหลวงพลพิฆาฎ (แว ไวณุนาวิน) เป็นผู้บังคับกองพาหนะคนแรก
กองพาหนะในสมัยแรกได้แบ่งส่วนราชการออกเป็น "กองรักษาเรือ" และ "กองทหาร" โดยมีหน้าที่ในการรักษาเรือ จัดกำลังพลประจำเรือ กระทั่งเปลี่ยนมาเป็นกรมการขนส่งทหารเรือตั้งแต่ปี พ.ศ. 2528 จนถึงปัจจุบัน
เมื่อครั้งที่มีการประชุมเอเปค 2003 กรมการขนส่งทหารเรือได้มีบทบาทในการจัดกระบวนพยุหยาตราชลมารค, การจัดพลขับรถสามล้อไฟฟ้าเข้ารับผู้นำเขตเศรษฐกิจเพื่อชมกระบวนเรือ, การแสดงเห่เรือประกอบการพายในเรือพระที่นั่งจำลอง
ความไม่สงบในชายแดนภาคใต้

บทความหลัก: ความไม่สงบในชายแดนภาคใต้ของประเทศไทย
กรมการขนส่งทหารเรือ เป็นหนึ่งในหน่วยที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ซึ่งในเดือนพฤษภาคม พ.ศ. 2556 ได้เกิดเหตุลอบวางระเบิดรถบัสของกรมการขนส่งทหารเรือ บนทางหลวงแผ่นดินหมายเลข 42 ที่อำเภอยะหริ่ง จังหวัดปัตตานี ส่งผลให้เจ้าหน้าที่ทหารซึ่งเป็นพลขับเสียชีวิตในการปฏิบัติหน้าที่ 1 นาย รวมถึงมีผู้ได้รับบาดเจ็บอีก 7 ราย ซึ่งเป็นคณะทหารเรือและกลุ่มแม่บ้าน ที่เดินทางกลับจากการเยี่ยมกำลังพลบาดเจ็บในอำเภอหาดใหญ่
การฝึก

กรมการขนส่งทหารเรือประกอบด้วย พลขับ, นายท้าย และช่างเครื่องยนต์ ที่ผ่านการฝึกจนเชี่ยวชาญได้มาตรฐาน และกรมการขนส่งทหารเรือ ยังเป็นแหล่งผลิตฝีพายกระบวนพยุหยาตราชลมารคเพียงแห่งเดียวในประเทศไทย
รวมถึงมีการฝึกยุทธวิธีทางน้ำในแม่น้ำเจ้าพระยา, การฝึกกู้ภัย และการขนส่งทางยุทธวิธีสนับสนุนลำเลียงเรือจากทะเลฝั่งอ่าวไทยสู่ฝั่งอันดามัน
กิจกรรมเพื่อสังคม

ในวันคล้ายวันสถาปนา กรมการขนส่งทหารเรือมีกิจกรรมบำเพ็ญสาธารณประโยชน์และการบริจาคโลหิต ส่วนในปี พ.ศ. 2558 รองเจ้ากรมการขนส่งทหารเรือ ได้ให้การต้อนรับคณะเยาวชนและครูพี่เลี้ยงจาก 5 จังหวัดชายแดนภาคใต้ เพื่อเยี่ยมชมการเห่เรือและทัศนศึกษาขบวนเรือ ในโครงการสานใจไทย สู่ใจใต้ ที่กองเรือเล็ก กรมการขนส่งทหารเรือ
และในปี พ.ศ. 2559 กรมการขนส่งทหารเรือได้นำชุมชน เข้าร่วมกิจกรรมงดเหล้าตลอดช่วงเข้าพรรษา รวมถึงในปีเดียวกัน กรมการขนส่งทหารเรือได้อำนวยความสะดวกให้แก่ประชาชน ในการถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยจัดให้มีรถโดยสารปรับอากาศขนาดใหญ่ ตลอดจนเรือด่วนและเรือข้ามฟากให้บริการ
นอกจากนี้ กรมการขนส่งทหารเรือได้ให้บริการตรวจสภาพรถยนต์โดยไม่เสียค่าใช้จ่าย ในช่วงเทศกาลสงกรานต์ พ.ศ. 2560 และช่วงเทศกาลปีใหม่ พ.ศ. 2561
รางวัลที่ได้รับ

พ.ศ. 2558 : รางวัลสิ่งประดิษฐ์ดีเด่น – จากเครื่องถอดใส่ล้อยางรถยนต์ขนาดใหญ่ แบบโมบายล์พับได้ ในงานนาวีวิจัย 2015
พ.ศ. 2560 : รางวัลระดับดีเลิศ – วันแห่งการจัดการความรู้ของกองทัพเรือ ประจำปีงบประมาณ 2560 จากพลเรือเอก ณะ อารีนิจ ผู้บัญชาการทหารเรือ
พ.ศ. 2560 : รางวัลชมเชยผลงานด้านสิ่งประดิษฐ์ – จากสมอบกเพิ่มกำลัง ในงานนาวีวิจัย 2017
ยุทโธปกรณ์ > รถ

| รุ่น | ภาพ | ที่มา | ผู้สร้าง | ประเภท | จำนวน | หมายเหตุ |
| --- | --- | --- | --- | --- | --- | --- |
| วอลโว่ เบีย11อาร์ |  |  สวีเดน | วอลโว่บัส | รถบัส |  |  |
| วอลโว่ เบีย7อาร์ |  |  สวีเดน | วอลโว่บัส | รถบัส |  |  |
| ฮีโน่ |  |  ญี่ปุ่น | ฮีโน่ | รถบัส |  |  |
| นิสสัน ซิลฟี่ |  |  ญี่ปุ่น | นิสสัน | รถยนต์นั่งขนาดเล็ก | 60 คัน | นิสสัน มอเตอร์ ประเทศไทย มอบให้สำหรับกิจการภายในของกรม |
| รถยนต์บรรทุกทางทหาร แบบ 6x6 ขนาด 3.5 ตัน | – |  ไทย | พนัส แอสเซมบลีย์ | รถบรรทุกทางทหาร แบบ 6x6 | 6 คัน |  |
| ยังไม่เปิดเผย | – |  ไทย |  | รถหุ้มเกราะล้อยาง แบบ 4x4 |  | ใช้ในการทำภารกิจสงครามเป็นหลัก |
| แฟนทอม 380 เอ็กซ์-1[ไม่แน่ใจ ] | – |  ไทย | พนัส แอสเซมบลีย์ | รถหุ้มเกราะล้อยาง แบบ 4x4 | 2 คัน | ใช้สำหรับภารกิจค้นหาลาดตระเวน, คุ้มครองประชาชน และภารกิจพิเศษ |
ยุทโธปกรณ์ > เรือ

| รุ่น | ภาพ | ที่มา | ผู้สร้าง | ประเภท | จำนวน | หมายเหตุ |
| --- | --- | --- | --- | --- | --- | --- |
| แอร์โบ๊ทอัลทรามารีน | – |  ไทย | อัลทรามารีน | เรือแอร์โบ๊ท |  | สามารถใช้ช่วยเหลือผู้ประสบภัยทางน้ำ |
เดอะวอยซ์ไทยแลนด์ (ฤดูกาลที่ 8)

| เดอะวอยซ์ไทยแลนด์> ซีซั่น 8 |
| --- | --- |
ออกอากาศ: 16 กันยายน 2562 (2562-09-16) – 23 ธันวาคม 2562 (2562-12-23)
กรรมการ: สหรัถ สังคปรีชา โจอี้ บอย เจนนิเฟอร์ คิ้ม ปองกูล สืบซึ้ง
พิธีกร: ทรงสิทธิ์ รุ่งนพคุณศรี
เครือข่าย/สถานี: พีพีทีวี, ไลน์ทีวี
ผู้ชนะ: เอกกมล บุญโพธิ์ทอง (เอก)
ภูมิลำเนา: นนทบุรี
เพลง: "คิดถึง+ทำได้เพียง"
แนวเพลง: ลูกทุ่ง, เพื่อชีวิต
รองชนะเลิศ
สกุณชัย เปลี่ยนรัมย์ (จิ๋ว)
ลำดับเหตุการณ์
◀ พ.ศ. 2562 ►
เดอะวอยซ์ไทยแลนด์ (ฤดูกาลที่ 8) เป็นรายการเรียลลิตี้โชว์ประกวดร้องเพลงโดย บางกอกมีเดียแอนด์บรอดคาสติง หรือสถานีโทรทัศน์พีพีทีวี ที่ซื้อลิขสิทธิ์รูปแบบรายการมาจากบริษัท ทาลพา ของเนเธอร์แลนด์ เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) ผลิตรายการโดย เอพีเจแอนด์โค โปรดักชั่น โดยใช้โค้ชร้องเพลงและคัดเลือกผู้เข้าประกวด 4 คน คือ ก้อง - สหรัถ สังคปรีชา, โจอี้ บอย, เจนนิเฟอร์ คิ้ม และป๊อบ - ปองกูล สืบซึ้ง และเป็นฤดูกาลที่ 2 ที่ออกอากาศทางช่องพีพีทีวี และออกอากาศย้อนหลังทางไลน์ทีวี ออกอากาศทุกวันจันทร์ เวลา 20:15 – 22:00 น. เริ่มออกอากาศครั้งแรกในวันที่ 16 กันยายน พ.ศ. 2562 ต่อจากรายการ The Great Thai Bake Off ยอดนักอบขนม
การรับสมัคร

ในซีซันนี้รับสมัครผู้เข้าแข่งขันแบบออดิชันออนไลน์เท่านั้น โดยกำหนดให้ส่งคลิปความยาวไม่เกิน 1 นาที และทีมงานจะทำการคัดเลือกก่อนที่จะถึงการ Blind Audition ซึ่งทีมงานทำการคัดเลือกคล้ายๆ กับการ Blind Audition เช่นกัน และในซีซั่นนี้ นอกจากเปิดรับสมัครผู้เข้าแข่งขันแบบเดี่ยวและแบบคู่แล้ว ยังเปิดรับสมัครผู้เข้าแข่งขันในกลุ่มนักร้องประสานเสียงและวงดนตรีไม่เกิน 4 คนเพิ่มเติมเป็นรอบพิเศษด้วย
โดยในรอบ Blind Audition ได้กำหนดไว้ให้โค้ชแต่ละทีมเลือกผู้เข้าแข่งขันเข้าทีมได้ทีมละ 16 ทีม และมีกฏ Steal ซึ่งโค้ชแต่ละคนจะมีสิทธิ Steal ได้ ทีมละ 2 คน ในรอบ Knock Out
โค้ช

โค้ชในซีซั่นนี้ประกอบไปด้วยโค้ชที่มาจากซีซั่นที่แล้วทั้งหมด ได้แก่ โค้ชก้อง - สหรัถ สังคปรีชา, โค้ชโจอี้ บอย, โค้ชเจนนิเฟอร์ คิ้ม และโค้ชป๊อบ - ปองกูล สืบซึ้ง
ทีม

| --- | --- |
     ชนะเลิศ    รองชนะเลิศ    อันดับ 3    อันดับ 4    ถูกคัดออกในรอบ Final    ถูกคัดออกในรอบตัดเชือก :      ถูกคัดออกในรอบ Battle    เข้ารอบ Battle    โดนชิงตัวไปที่โค้ชอื่น (ชื่อ)    ถูกคัดออกในรอบ Knockout   
| โค้ช | ผู้เข้าแข่งขัน (64 ทีมสุดท้าย) | ผู้เข้าแข่งขัน (64 ทีมสุดท้าย) | ผู้เข้าแข่งขัน (64 ทีมสุดท้าย) | ผู้เข้าแข่งขัน (64 ทีมสุดท้าย) | ผู้เข้าแข่งขัน (64 ทีมสุดท้าย) |
| --- | --- | --- | --- | --- | --- |
| โค้ชก้อง | เอก เอกกมล | พิม ยศวดี | นัท ณัฐวดี | ซาสี่ วโรดม | พลอย พรทิพย์ |
| โค้ชก้อง | หนิง กานดา | T.Y.K. Trio | Nomerzy | ต่าย อรรณพ | เข้ ธรรมชาติ |
| โค้ชก้อง | Sunset | เบสท์ ถนัดกิจ | กู๊ด สิทธิชัย | Soul Squad | ปาล์ม & จ๊ะ |
| โค้ชก้อง | วิน ปณิตา | แม็ค โกสินทร์ |  |  |  |

| โค้ชคิ้ม | ออย กุลจิรา | S Soon S | สไปร์ท วรวลัญช์ | ดล นฤดล | จระเข้น้อย |
| โค้ชคิ้ม | คาร์มัส คาร์มัรร์อาลี | หนิง กานดา | พัตเตอร์ ประดิพัทธิ์ | แพร จุฑามาศ | เพลง สุทธิดา |
| โค้ชคิ้ม | เปรี้ยว บุษรากร | กัปตัน อัษฎาวุธ | ปาน น้ำทิพย์ | กฤษฎิ์ กฤษณัฐ | พิม วิลาสินี |
| โค้ชคิ้ม | เอิร์ท ภูริ | ชมพู่ & มอส |  |  |  |

| โค้ชโจอี้ | แพรจ๋า ญาณวรรธน์ | อุ้ม กัญญาวีร์ | ERROR 99 | Four Unity | อ๊อฟ พชร |
| โค้ชโจอี้ | T.Y.K. Trio | โอปอ กิตฐิพงษ์ | ตูน รัชตะวัน | เจมส์ เจตพล | Sisters' Time |
| โค้ชโจอี้ | วอน พลธวัฒน์ | บุ๋ม ธัญญารัตน์ | เพลง พิมพ์รตา | น้ำหวาน ประนอม | ซิน จตุพร |
| โค้ชโจอี้ | กีตาร์ นภัสกร | ถิงถิง ศุภนุช |  |  |  |

| โค้ชป๊อบ | จิ๋ว สกุณชัย | ปังปอนด์ อุมาภรณ์ | พัตเตอร์ ประดิพัทธิ์ | จูน รวีกานต์ | EYESTYLE |
| โค้ชป๊อบ | บาส สิทธิชัย | คาร์มัส คาร์มัรร์อาลี | โบว์ จิตวิมล | น้ำเงิน อานุภาพ | แอ๊นท์ ฐิติมา |
| โค้ชป๊อบ | พราว & เฟิร์น | F.I.T | เดอะซัน จันทรา | เอิร์ท ชฎานุช | อู๋ & เบนซ์ |
| โค้ชป๊อบ | เปี๊ยก & ทัก | Thaitong |  |  |  |
Note:ลูกทีมที่ถูกชิงตัวมา ชื่อจะเป็นตัวเอน, ลูกทีมที่ถูกโค้ชเซฟ ชื่อจะขีดเส้นใต้,ลูกทีมที่ถูกโค้ชคนอื่นSteal ชื่อจะขีดทับ